ຄ້າຍທະຫານ ສຫລ ທີ່ອັຟກາ​ນິສຖານ ຍັງສືບຕໍ່ ຈູດຂີ້ເຫຍື້ອ ຢູ່ຂຸມກາງແຈ້ງ ທີ່ອັນຕະລາຍ ຕໍ່ສຸຂະພາບ 
ຄ້າຍແຫ່ງນຶ່ງ ຢູ່ແຂວງ Helmand ຍັງຈູດຂີ້ເຫຍື້ອ ຢູ່ຂຸມກາງແຈ້ງ ເຖິງ​ແມ່ນ ​ມີ​ເຕົາ​ເຜົາ​ໄຟຟ້າ 4 ​ໜ່ວຍ​ ມູນ​ຄ່າ 11 ລ້ານ 5 ​ແສນໂດລ່າ​ ​ແລ້ວກໍຕາມ..
ຄະນະສືບສວນຂອງລັດຖະບານກາງສະຫະລັດ ກ່າວວ່າ ຄ້າຍ ທະຫານແຫ່ງນຶ່ງໃນອັຟການິສຖານ ໃນເຂດພາກໃຕ້ທີ່ຫ່າງໄກນັ້ນ ຍັງສືບຕໍ່ຈູດເຜົາຂີ້ເຫຍື້ອຢູ່ໃນຂຸມກາງແຈ້ງ ເຖິງແມ່ນສະຫະລັດ ໄດ້ສ້າງເຕົາເຜົາໄຟຟ້າ 4 ໜ່ວຍ ທີ່ມີມູນຄ່າ 11 ລ້ານ 5 ແສນ ໂດລ່າ ໃຫ້ແລ້ວກໍຕາມ ທ່ານ John Sopko ເຈົ້າໜ້າທີ່ກວດກາພິເສດ ສໍາລັບໂຄງການ ບູລະນະສ້າງສາອັຟການິສຖານຄືນໃໝ່ນັ້ນ  ກ່າວໃນວັນພະຫັດ ມື້ນີ້ວ່າ ການຈູດເຜົາຂີ້ເຫຍື້ອຢູ່ໃນຂຸມເປີດກວ້າງກາງແຈ້ງນັ້ນ ແມ່ນມີຄວາມສາມາດບົ່ມຊ້ອນ ທີ່ຈະເປັນອັນຕະລາຍຕໍ່ສຸຂະພາບ ຂອງຜູ້ຄົນຈໍານວນ 13,500 ຄົນ ທີ່ເຮັດວຽກຢູ່ໃນຄ້າຍ Leather- neck ຊຶ່ງເປັນຖານທັບໃຫຍ່ແຫ່ງນຶ່ງຂອງສະຫະລັດ ໃນແຂວງ Helmand ນັ້ນ ທ່ານ Sopko ໄດ້ຂຽນຈົດໝາຍເຖິງ ນາຍພົນຂັ້ນສູງຂອງສະຫະລັດ 2 ທ່ານ ວ່າ: ທ່ານກ່າວຕຶ່ມວ່າ ຈະບໍ່ມີຄວາມຈໍາເປັນທີ່ຈະຕ້ອງໃຊ້ຂຸມຈູດເຜົາຂີ້ເຫຍື້ອເລີຍ ຖ້າຫາກວ່າ ຄ້າຍດັ່ງກ່າວ ໃຊ້ເຕົາເຜົາໄຟຟ້າ